PATVIRTINTA

Skuodo rajono savivaldybės tarybos

2022 m. sausio 17 d. sprendimu Nr. T10-9/T9-

**SKUODO RAJONO SAVIVALDYBĖS TARYBOS KONTROLĖS KOMITETO VEIKLOS 2021 METŲ ATASKAITA**

Kontrolės komitetas, vadovaudamasis Lietuvos Respublikos vietos savivaldos įstatymo 14 straipsnio 4 dalies 8 punktu, teikia veiklos 2021 metų ataskaitą.

Pasikeitus frakcijų skaičiui Skuodo rajono savivaldybės taryboje, Kontrolės komiteto sudėtis 2021 metais buvo papildyta vienu nariu. Kontrolės komitete nuo 2021 m. liepos 29 d.[[1]](#footnote-1) dirbo 5 (penki) Tarybos nariai: Stasys Vainoras (komiteto pirmininkas), Daiva Budrienė (pirmininko pavaduotoja), nariai: Linas Mitkus, Juozas Vyšniauskas ir Zinaida Sendriūtė (nuo 2021-07-29).

Kontrolės komitetas 2021 metais dirbo pagal Savivaldybės tarybos 2021 m. sausio 28 d. sprendimu[[2]](#footnote-2) patvirtintą veiklos programą. Per ataskaitinį laikotarpį įvyko penki Kontrolės komiteto posėdžiai, kurių metu buvo svarstomi veiklos programoje numatyti klausimai: Kontrolės ir audito tarnybos 2021 metų veiklos plano vykdymo svarstymas, atliktų auditų rezultatų, pateiktų rekomendacijų įgyvendinimo aptarimas, Kontrolės ir audito tarnybos ateinančių metų veiklos planui vykdyti reikalingų asignavimų įvertinimas, susipažinimas su Savivaldybės administracijos Centralizuoto vidaus audito tarnybos atliktais auditais, Kontrolės ir audito tarnybos veiklos 2021 metų plano keitimo, 2022 metų plano bei 2020 m. veiklos ataskaitos svarstymas ir kt.

 Kontrolės komitetas 2021 metų posėdžiuose svarstė aktualius klausimus. Kiekviename komiteto posėdyje buvo svarstomi Kontrolės ir audito tarnybos atliktų auditų rezultatai. Pagrindinės atliktų auditų temos: Savivaldybės konsoliduotųjų ataskaitų rinkinio teisingumo vertinimas, savivaldybės biudžeto lėšų ir turto naudojimo teisėtumo vertinimas, viešosios įstaigos Skuodo pirminės sveikatos priežiūros centro veikla, nekilnojamojo turto valdymo vertinimas ir kt. Taip pat buvo nagrinėjamos pagrindinės Savivaldybės administracijos bei kitų įstaigų veiklos problemos, subjektams pateiktų rekomendacijų įgyvendinimo procesas, aptariama Centralizuoto vidaus audito tarnybos 2021 m. veikla bei ateinančių metų planuojami auditai ir patikrinimai.

Nuolat buvo atliekama Kontrolės ir audito tarnybos 2021 m. plano vykdymo kontrolė. Per ataskaitinį laikotarpį Kontrolės ir audito tarnyba atliko visus veiklos plane numatytus auditus.

Taip pat buvo apsvarstytas Kontrolės ir audito tarnybos veiklos 2022 metų plano projektas. Išklausius, kokiuose subjektuose ir kokiose srityse yra numatomi auditai ir patikrinimai, planui buvo pritarta.

\_\_\_\_\_\_\_\_\_\_\_\_\_\_\_\_\_\_\_\_\_

Živilė Sendrauskienė, tel. (8 440) 45 570, el. p. živile.sendrauskiene@skuodas.lt

1. Skuodo rajono savivaldybės tarybos 2021 m. liepos 29 d. sprendimas Nr. T9-133 „Dėl Skuodo rajono savivaldybės tarybos 2019 m. gegužės 30 d. sprendimo Nr. T9-66 „Dėl Skuodo rajono savivaldybės tarybos kontrolės komiteto sudarymo“ pakeitimo“. [↑](#footnote-ref-1)
2. Skuodo rajono savivaldybės tarybos 2021 m. sausio 28 d. sprendimas Nr. T9-8 „Dėl Skuodo rajono savivaldybės tarybos Kontrolės komiteto veiklos 2021 metų programos patvirtinimo“. [↑](#footnote-ref-2)